|  |  |
| --- | --- |
|   | РЕПУБЛИКА БЪЛГАРИЯМинистерство на здравеопазванетоРегионална здравна инспекция-Добрич  |

**СЪОБЩЕНИЕ ЗА МЕДИИТЕ**

**РЗИ – Добрич уведомява, че:**

В последната седмица рязко се увеличи броят на лицата, които искат да получат на хартия издадените от РЗИ – Добрич предписания за поставяне под карантина или изолация.

С цел намаляване на струпването на хора, предотвратяване на дългото чакане и за улесняване на гражданите, желаещи да получат **предписание за карантина или изолация/домашно лечение** РЗИ – Добрич открива специален електронен адрес predpisaniya@rzi-dobrich.org на който гражданите могат да поискат услугата **Получаване на предписание за карантина или изолация/домашно лечение по електронен път.**

Електронният адрес за подаване на заявление за получаване на предписание за карантина/изолация може да бъде намерен на сайта на РЗИ – Добрич в раздел „Контакти“, раздел „Актуално“ и в раздел „Ковид-19“.

Лицата, поискали услугата, трябва в свободен текст да заявят това, като посочат трите имена и ЕГН на карантинираното/ изолирано лице. Електронно подписаното предписание ще бъде изпратено на заявителя на посочения от него електронен адрес в срок от 24 до 48 часа (в зависимост от броя на заявителите).

Електронната кореспонденция с РЗИ- Добрич ще се осъществи при спазване на всички изисквания за защита на личните данни.

#### Ние препоръчваме на гражданите, които ще използват тази услуга, да се регистрират в Системата за сигурно електронно връчване, която се предоставя от **Държавна агенция „Електронно управление”** и се ползва безплатно от всички. Повече информация за Системата за сигурно електронно връчване можете да намерите на следния адрес: <https://edelivery.egov.bg/>